23. srpnja 2024.

**OTVORENA 15. LJETNA ŠKOLA FILMA GUNJA „JOSIP KRUNIĆ“**

U atriju Osnovne škole „Antun i Stjepan Radić“ Gunja sinoć je web- serijom „**Videobox**“ otvorena 15. Ljetna škola filma Gunja „Josip Krunić“ u organizaciji Multimedijalnog centra Studio kreativnih ideja Gunja – MMC SKIG i OŠ „Antun i Stjepan Radić“ Gunja.

Ovogodišnja 15. Ljetna škola filma održava se od 22. do 27. srpnja, a ove godine polaznici će moći birati između 8 radionica: igrani, dokumentarni i animirani film, press radionica, radionica radio-igre, analogne fotografije, glazbenog spota i glazbene produkcije sa zvučnim eksperimentima.

U večernjim satima, u Novom kinu Osmijeh očekuje nas pregršt hrvatskih filmova kao što su: **Frka** (Svebor Mihael Jelić), **Polako nikuda** (r. Damir Čučić), **Tamna komora** (r. Marinko Marinkić), **Niska trava** (r. David Gašo), **1001 noć** (r. Rea Rajčić), **Čovjek koji nije mogao šutjeti** (r. Nebojša Slijepčević) **i Sveta obitelj** (r. Vlatka Vorkapić).

Jedan dan u ponudi će biti i jedan **turski dječji film**, a zadnji dan, 27. srpnja street art umjetnik iz Zagreba **Mario Miličić/Mane Mei** će održati jednodnevnu radionicu u sklopu projekta „Ulična umjetnost na periferiji“.

Voditeljica programa **Matea Bartulović** pozdravila je ravnateljicu škole **Marijanu Lucić** i načelnika općine **Antu Gutića** kao i ostale uzvanike i polaznike radionica.

Načelnik općine **Anto Gutić** poželio je dobrodošlicu svima te službeno otvorio 15. Ljetnu školu filma i naglasio da je izrazito ponosan što je škola dobila dodatak „Josip Krunić, koji je odgojio brojne generacije i uveo ih u svijet filma.

**Ulaz** na sve filmske projekcije je **besplatan**. Polaznici koji nisu iz Gunje će kao i uvijek biti smješteni po obiteljskim kućama.

Voditelji ovogodišnjih radionica su:

1. **Igrani film** – David Gašo i Mario Mateljić

2. **Dokumentarni film** – Marinko Marinkić i Luka Zovko

3. **Animirani film** – Sara Bernat i Anita Tufekčić

4. **Radioigra** – Bojan Perić i Hrvoje Korovljević

5**. Press radionica** – Kristina Kovačević i Stjepan Petković

6. **Analogna fotografija** – Katarina Landeka

7. **Glazbena produkcija & zvučni eksperimenti** – Magda Mas

8. **Glazbeni spot** – Lara Drušković, Mirsad Mahmutović i Antea Šoštarić

Zadnjega dana, **27. srpnja u 21:00**, Škola će biti zatvorena projekcijom filmova nastalih na radionicama.

U ime organizacijskog tima 15. Ljetne škole filma Gunja „Josip Krunić“ zahvaljujemo HŽPP-u koji je omogućio popust na povratne karte do Gunje za sve polaznike LJŠFG-a!

Sve informacije i detalje pogledajte i pratite na našoj Facebook stranici <https://www.facebook.com/ljsfg> i na našem Instagram profilu <https://www.instagram.com/ljsfgunja/>

Obavijesti će biti dostupne i na Facebook stranici škole <https://www.facebook.com/OSGunja> i Facebook stranici grupe MMC SKIG <https://www.facebook.com/groups/21845130562>

**Kontakti za medije:**

Anita Tufekčić, tajnica SKIG-a i organizator LJŠFG-a, [ariana200@gmail.com](mailto:ariana200@gmail.com), 098543056

Mario Mateljić, potpredsjednik i organizator LJŠFG-a, [mariomateljicg@gmail.com](mailto:mariomateljicg@gmail.com), 0995132025

Marinko Marinkić, predsjednik SKIG-a i organizator , [marinkomarinkic@gmail.com,](mailto:marinkomarinkic@gmail.com,) 0995991925